2006E0998 — DA — 21.12.2006 — 000.001

Dette dokument er et dokumentationsredskab, og institutionerne påtager sig intet ansvar herfor





Berigtiget ved:









▼B

▼C1

RÅDETS FÆLLES AKTION 2006/998/FUSP

af 21. december 2006

om ændring af fælles aktion 2001/555/FUSP om oprettelse af et EU-satellitcenter







RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 14, og ud fra følgende betragtninger: (1) Rådet vedtog den 20. juli 2001 fælles aktion 2001/555/FUSP om oprettelse af et EU-satellitcenter ( 1 ). (2) I henhold til artikel 22 i nævnte fælles aktion forelagde generalsekretæren/den højtstående repræsentant den 28. juli 2006 en rapport om aktionens gennemførelse med henblik på en eventuel revision. (3) Den Udenrigs- og Sikkerhedspolitiske Komité (PSC), der fører politisk tilsyn med centrets aktiviteter, noterede sig den 22. september 2006 denne rapport og anbefalede Rådet at ændre den fælles aktion på en række punkter i lyset af rapporten. (4) Fælles aktion 2001/555/FUSP bør således ændres — ud fra følgende betragtninger: VEDTAGET FØLGENDE FÆLLES AKTION:







Artikel 1

I fælles aktion 2001/555/FUSP foretages følgende ændringer:

1) Artikel 2 affattes således: »Artikel 2 Opgaver 1. Centret støtter i overensstemmelse med den europæiske sikkerhedsstrategi ( 2 ) Den Europæiske Unions beslutningstagning inden for FUSP, især ESFP, herunder Den Europæiske Unions krisestyringsoperationer ved, når det er relevant, at levere produkter, der tilvejebringes gennem analyse af satellitbilleder og supplerende data, herunder luftfotos, samt dertil knyttede ydelser i henhold til artikel 3 og 4. 2. Inden for rammerne af disse opgaver giver generalsekretæren/den højtstående repræsentant efter anmodning herom centret instrukser om, hvis centrets kapacitet tillader det, at levere produkter eller ydelser til i) en medlemsstat eller Kommissionen ii) tredjelande, der har godkendt bestemmelserne i bilaget om deltagelse i centrets aktiviteter iii) internationale organisationer, såsom De Forenede Nationer (FN), Organisationen for Sikkerhed og Samarbejde i Europa (OSCE) og Den Nordatlantiske Traktats Organisation (NATO), hvis der er tale om en relevant anmodning inden for FUSP, især ESFP.

2) Artikel 8, stk. 2, affattes således: »2. Direktøren udpeger centrets vicedirektør med bestyrelsens godkendelse. Vicedirektøren udpeges for en periode på tre år med mulighed for forlængelse én gang for en periode på tre år. Direktøren er ansvarlig for rekruttering af centrets øvrige personale.«

3) Artikel 11 affattes således: »Artikel 11 Arbejdsprogram 1. Direktøren udarbejder inden den 30. september hvert år et udkast til et årligt arbejdsprogram, der ledsages af et udkast til langsigtet arbejdsprogram med vejledende perspektiver for yderligere to år, og forelægger det for bestyrelsen. 2. Bestyrelsen godkender det årlige og det langsigtede arbejdsprogram senest den 30. november hvert år.«

4) Artikel 12, stk. 3, affattes således: »3. Centrets indtægter består af bidrag fra medlemsstaterne, med undtagelse af Danmark, i forhold til bruttonationalindkomst (BNI)-fordelingsnøglen, betalinger for ydelser og diverse indtægter.«

5) Artikel 12, stk. 4, affattes således: »4. For anmodninger om opgaver i henhold til artikel 2, stk. 2, kan der blive opkrævet omkostningsdækkende gebyrer efter retningslinjerne i de finansielle regler for centret, som omhandlet i artikel 15.«

6) Artikel 13 affattes således: »Artikel 13 Budgetprocedure 1. Direktøren forelægger senest den 30. september hvert år bestyrelsen et årligt forslag til budget for centret med angivelse af driftsudgifter, aktionsudgifter og forventede indtægter for det følgende regnskabsår samt langsigtede vejledende overslag over udgifter og indtægter på grundlag af udkastet til langsigtet arbejdsprogram. 2. Bestyrelsen godkender centrets årlige budget med enstemmighed blandt medlemsstaternes repræsentanter senest den 30. november hvert år. 3. I tilfælde af uundgåelige, helt usædvanlige eller uforudsete omstændigheder kan direktøren forelægge bestyrelsen et forslag til ændringsbudget. Bestyrelsen godkender under behørig hensyntagen til sagens eventuelt hastende karakter ændringsbudgettet med enstemmighed blandt medlemsstaternes repræsentanter.«

7) Artikel 17 affattes således: »Artikel 17 Udstationering 1. Efter aftale med direktøren kan eksperter fra medlemsstaterne og tjenestemænd fra EU's institutioner eller agenturer i en bestemt periode udstationeres ved centret til stillinger inden for centrets organisationsstruktur og/eller til bestemte opgaver og projekter. 2. I tilfælde af en krise kan centret forstærkes med specialister, der udstationeres fra medlemsstaterne, Kommissionen eller Generalsekretariatet for Rådet. Behovet konstateres, og udstationeringsperioden fastsættes af generalsekretæren/den højtstående repræsentant i samråd med centrets direktør. 3. Bestyrelsen vedtager på forslag af direktøren bestemmelserne om udstationering. 4. Medlemmer af personalet kan i en bestemt periode i tjenestens interesse udstationeres til en stilling uden for centret i overensstemmelse med centrets personalevedtægter.«

8) Følgende artikel indsættes: »Artikel 20a Kommissionens tilknytning Kommissionen tilknyttes fuldt ud centrets arbejde. Centret fastlægger de nødvendige administrative ordninger og arbejdsforbindelser med Kommissionen med henblik på at opnå størst mulig synergi og undgå unødvendig overlapning ved at udveksle ekspertise og rådgivning på de områder, hvor Fællesskabets aktiviteter har indvirkning på centrets opgaver, og hvor centrets aktiviteter er relevante for Fællesskabets aktiviteter.«

9) Artikel 22 affattes således: »Artikel 22 Rapportering Generalsekretæren/den højtstående repræsentant forelægger senest den 31. juli 2011 Rådet en rapport om, hvordan centret fungerer, om nødvendigt med passende anbefalinger med henblik på dets videreudvikling.«

10) Artikel 1, stk. 3, artikel 9, stk. 1, andet punktum, artikel 12, stk. 5, og artikel 23, stk. 1, 2, 4, 5 og 6, udgår.

▼C2

11) Henvisninger til artikel 2 skal i hele teksten forstås som følger: a) I artikel 5, stk. 1, ændres henvisningerne til artikel 2, stk. 1, 3 og 4, til henvisninger til henholdsvis artikel 2, stk. 1, artikel 2, stk. 2, nr. ii), og artikel 2, stk. 2, nr. iii). b) I artikel 5, stk. 3, ændres henvisningen til artikel 2, stk. 2, til en henvisning til artikel 2, stk. 2, nr. i). c) I artikel 20, stk. 2, ændres henvisningen til artikel 2, stk. 2, til en henvisning til artikel 2, stk. 2, nr. i). d) I artikel 20, stk. 3, ændres henvisningen til artikel 2, stk. 2, 3 og 4, til en henvisning til artikel 2, stk. 2. e) I bilagets artikel 3, stk. 1, ændres henvisningen til artikel 2, stk. 3, til en henvisning til artikel 2, stk. 2, nr. ii). f) I bilagets artikel 5, stk. 3, ændres henvisningen til artikel 2, stk. 2, 3 og 4, til en henvisning til artikel 2, stk. 2.

▼C1

Artikel 2

Denne fælles aktion træder i kraft på dagen for vedtagelsen.

Artikel 3

Denne fælles aktion offentliggøres i Den Europæiske Unions Tidende.